nb en da ru da da da da en en nn da da en en da da da en da da da da da da da da da da da da da da da da da en sv da da da da da da da da en da da en en
Denne hjemmeside er designet med hjemmesideværktøjet fra
. Lav din hjemmeside i dag.Kom i gang
Et scenarie om ejerskab, troskab
og feers spil om menneskers sjæle
Use tab to navigate through te menu items.
Hvad var din sjæl værd? Hvad i alverden kunne betyde så meget for dig, at du tog valget og stolede på en fe? Alt der skulle til, var en fristelse og et håndslag, og efter mødet med en fe, fortryder ethvert menneske, også du, bittert og inderligt. Og hvad gør du så nu? Hvordan kan du redde dig selv fra feernes greb, og er der overhovedet mere af dig at redde?
Og hvad fik feen til at vælge mennesket? Hvad var så tillokkende ved det menneske, at man bare måtte eje det? Og hvordan i alverden endte sjælen som ejerløs og til auktion ved Høstspillet?
Høstballet er et scenarie om feernes spil med menneskers sjæle. Om stolthed og skam, og om en grusom og barnlig leg for at sikre magt og velstand. Feerne ønsker at eje de værdifulde sjæle, og mennesker forsøger at skabe sig det ‘bedste’ liv i den verden de skal til.
Ved Efterårssolhverv samles Sommerhoffets, Vinterhoffets og Gråhoffets stærkeste og mest indflydelsesrige feer og alfer, for at bevidne overdragelsen af magt fra sommer til vinter - men vigtigst af alt, og vigtigst af alle, er Høsteren. Te Reaper, Manden med leen, Sirenen, Færgemanden, Knokkeldronningen - frygtet fe har mange navne blandt menneskene, og med sig har Høsteren alle de høstede sjæle
Med Høsteren kan ballet begynde.
Hvilket scenarie bliver Høstspillet?
Høstspillet bygger på visionen om at portrættere det magtesløse møde med de fæle feer. Menneskerollerne er derfor i centrum, og der er bygget store dele af agency ind i disse roller, så man som menneske ikke oplever at skulle være slave i to dage - dog kommer du til som menneske, at opleve at blive objektiviseret.
Som fe kommer du til at tumle med oplevelsen af, at være et legesygt og til tider sadistisk væsen, der ikke har den store forståelse for respekt og grænser. Du kommer til at objektivisere og det er meningen du skal føle dig grim indvendig, imens du spiller fe.
Vi ønsker et scenarie fyldt med personlige historier i et overordnet narrativ, hvor alle passer ind, og alle kan påvirke. Der vil være hjertesorg og håb, intriger og drama, smålighed og selvopofrelse. Det bliver et scenarie hvor følelser og ambitioner kommer i centrum, og hvor forskellen mellem drømme og håb sættes over for kontrol og realisering.
Høstspillet skal være et scenarie, hvor det skal være fedt at tabe, og hvor sejrens sødme hurtigt skiftes ud med en bitter smag af nederlag. Det er et scenarie for spillere, der vil bygge en fed historie sammen, og derfor ikke et scenarie man bør tage til, hvis man vil vinde. Sagt på en anden måde:
I kommer til at tabe alle sammen, men vejen derhen bliver fyldt med succeser og små og store triumfer.
Er scenariet noget for mig?
Ja, hvis du ønsker:
Et scenarie designet mod at tabe på en flot måde
At spille med andre, og ikke mod andre
At leve vs. at overleve
Har svært ved ikke at få din vilje
Vil slås i fysiske kampe
Vil have at loren skal være keltiske og irske fe-myter
Ikke kan/vil dele dit spil
Vil spille revolution og skift i magtbalancen.
Vil have en 360 grader illusion